**Institutul Naţional pentru**

**Pregătirea şi Perfecţionarea Avocaţilor**

***CONSILIUL DE CONDUCERE***

**HOTĂRÂREA NR. 7/25-26.08.2021**

**privind aprobarea planului de formare inițială al I.N.P.P.A. în ciclul de formare 2021/2022**

Având în vedere actuala configurație a planului de formare inițială al I.N.P.P.A.,

Luînd în considerare necesitatea completării pachetelor de discipline opționale cuprinse în planul de formare inițială,

Luând act de propunerea înaintată de Directorul I.N.P.P.A,

Consiliul de Conducere al Institutului Naţional pentru Pregătirea şi Perfecţionarea Avocaţilor,

**HOTĂRĂŞTE:**

**Art. 1.** – (1) Aprobă completarea pachetelor de discipline opționale oferite cursanților anului II al I.N.P.P.A. cu un nou pachet - Pachetul C – compus din disciplinele Proprietate intelectuală și Drept comercial.

(2) Acoperirea cu formatori, la toate structurile I.N.P.P.A., a disciplinelor din Pachetul C de discipline opționale va fi realizată cu formatorii selectați în urma desfășurării procedurii de extindere a corpului de formatori de formare inițială precum și, în completare, în cazul neasigurării acoperirii necesare, cu formatori asociați, inclusiv avocați, desemnați pentru activitatea din anul de formare 2021/2022.

**Art. 2.** – Aprobă, în ansamblu, planul de formare inițială al I.N.P.P.A. pentru anul de formare 2021/2022, în forma anexată prezentei Hotărâri.

**Art. 3.** - Directorul I.N.P.P.A. va propune Consiliului de Conducere al I.N.P.P.A., până la data de 29.11 a.c., completarea pachetelor de discipline opționale și cu alte pachete de discipline, pentru a fi analizate în perspectiva anului de formare 2022/2023.

**Art. 4.** - Prezenta hotărâre se comunică tuturor structurilor I.N.P.P.A. și se publică pe pagina web a I.N.P.P.A. – [www.inppa.ro](http://www.inppa.ro).

**CONSILIUL DE CONDUCERE AL I.N.P.P.A.**